Na temelju članka 48. Zakona o lokalnoj i područnoj (regionalnoj) samoupravi (“Narodne novine“ broj: [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), 98/19, 144/20), članka 48. Statuta Grada Dubrovnika („Službeni glasnik Grada Dubrovnika“ 2/21), članka 35. stavak 2. Zakona o vlasništvu i drugim stvarnim pravima („Narodne novine“ 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), Zaključka Gradonačelnika o ponovljenoj prodaji rabljenog službenog vozila u vlasništvu Grada Dubrovnika, Klasa: 031-02/24-05/13, Urbroj: 2117-1-01-24-2, od 23.12.2024. Grad Dubrovnik objavljuje

**PONOVLJENI JAVNI NATJEČAJ**

**za prodaju rabljenog službenog vozila u vlasništvu Grada Dubrovnika**

I PREDMET JAVNOG NATJEČAJA

Vrsta vozila: M1-osobni automobil

Marka i model vozila: Renault 1.2 Alize

Tip vozila: Clio

Broj šasije: VF1BB1KEF35399440

Vrsta motora:Otto reg kat Euro IV

Snaga motora: 43 KW

Radni obujam: 1149 ccm

Godina proizvodnje: 2006.

Registriran do 03/2025.

Broj prijeđenih kilometara: 140175.,

Početna cijena utvrđuje se u iznosu od 1021 euro (tisuću dvadeset jedan euro).

II NAČIN I UVJETI PRODAJE

Prodaja se obavlja prikupljanjem pisanih ponuda, fizičkih ili pravnih osoba sa sjedištem u Republici Hrvatskoj.

Prodaja vozila obavlja se po načelu „viđeno-kupljeno“, što isključuje sve naknadne prigovore kupca.

Vozilo se može pregledati radnim danom od 8-16 sati, sve do isteka roka za dostavu ponuda, na adresi: Liechtensteinov put 12, 20000 Dubrovnik, uz prethodnu najavu na broj telefona: 098-9542701, Ivo Butrica.

Ponuditelj/kupac pored ugovorene cijene snosi i sve porezne i druge eventualne troškove vezane za kupoprodaju vozila.

III SADRŽAJ PONUDE

Pisana ponuda mora sadržavati:

* ime i prezime ponuditelja fizičke osobe, odnosno naziv pravne osobe, oib, adresu i broj za kontakt,
* presliku osobne iskaznice za fizičke osobe, odnosno presliku izvatka iz sudskog, odnosno obrtnog registra za pravne osobe,
* ponuđenu kupoprodajnu cijenu, najmanje u visini početne cijene vozila.

IV DOSTAVLJANJE PONUDA

Rok do kada trebaju stići ponude poštom ili osobno iznosi 15 dana od dana objave javnog natječaja na internetskoj stranici Grada Dubrovnika.

Pisane ponude ponuditelji su dužni dostaviti u zatvorenoj omotnici s naznakom „natječaj za prodaju službenog vozila – ne otvaraj!“. Adresa za dostavu ponuda: Grad Dubrovnik- Povjerenstvo za provedbu natječaja, Pred Dvorom 1, 20000 Dubrovnik.

Nepotpune ponude, kao i ponude zaprimljene nakon gore navedenog roka, neće se razmatrati.

V ODABIR PONUDITELJA

Najpovoljnijom ponudom smatrat će se ponuda s najvišom ponuđenom kupoprodajnom cijenom uz uvjet da ponuda sadržava sve elemente utvrđene točkom III ovoga natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom će se smatrati ponuda ponuditelja koja je prije zaprimljena.

Najniža utvrđena kupoprodajna cijena ne može biti niža od procijenjene vrijednosti vozila.

VI OSTALE NAPOMENE

Svi ponuditelji bit će pismenim putem obaviješteni o rezultatima natječaja u roku od 8 dana od dana otvaranja ponuda.

Po zaprimanju obavijesti o izboru najpovoljnijeg ponuditelja, ponuditelj je dužan najkasnije u roku od 10 dana pristupiti sklapanju ugovora o kupoprodaji sa Gradom Dubrovnikom te uplatiti cjelokupni ponuđeni iznos kupoprodajne cijene.

Ako najpovoljniji ponuditelj ne uplati iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude. Kupoprodaja vozila će se ponuditi sljedećem najpovoljnijem ponuditelju.

Povjerenstvo zadržava pravo da bez obrazloženja prihvati ili odbije pojedinu ponudu ili poništi ovaj natječaj u cijelosti i pri tome ne snosi nikakvu odgovornost prema odbijenim ponuditeljima.

KLASA: 031-02/24-05/13

URBROJ: 2117-1-01-24-3

U Dubrovniku, 23. prosinca 2024.

Gradonačelnik

Mato Franković